Tammistu (Kuusalu)
Tammistu on küla Harju maakonna Kuusalu vallas. Posti sihtnumber on 74719. Tammistu küla asub Juminda poolsaare loodekaldal Lahemaa rahvuspargis. Tammistu küla on alati olnud Juminda poolsaare väiksemaid külasid. Nõukogude ajal kuulus Leesi küla koosseisu. Eril aegadel on küla nimi olnud Tammes, Taamise, Tammeszby, Tammist Byy ja Tammistu. Tammistu küla on esmamainitud 1517. aastal. Tol ajal oli külas kolm talu ja üks üksjalakoht, Tammistu küla vanimad talud on Roigu ja Onga. Praegu on külas 25 majapidamist, aasta läbi elatakse 9 talus. Tammistu külas on oma lapsepõlve suvekodu talu taastanud advokaat ja ettevõtja Marti Hääl, kes küla esindajana kuulub Lahemaa koostöökogusse.